Source: https://e-justice.europa.eu/content_rights_of_defendants_in_criminal_proceedings_-169-cz-mt.do?idTaxonomy=169&idCountry=cz&plang=mt&init=true&member=1&removebanner=true
Timestamp: 2020-01-19 21:43:42+00:00
Document Index: 1721224

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti\n', 'qorti ']

Id-drittijiet tal-imputati fil-proċeduri kriminali - Repubblika Ċeka
Skont il-Kostituzzjoni tar-Repubblika Ċeka, piena tista’ tiġi imposta kontrik biss skont il-liġi u bil-mod stipulat fil-liġijiet relevanti. Dawn il-liġijiet huma l-Kodiċi Kriminali, l-Att dwar il-Ġustizzja tal-Minorenni, u l-Kodiċi tal-Proċedura Kriminali, li jistabbilixxu r-regoli għall-proċeduri kriminali, inklużi kundizzjonijiet speċifiċi għall-eżerċizzju u l-infurzar tad-drittijiet tiegħek.
Dawn l-iskedi informattivi jispjegaw x’jiġri meta persuna tkun issuspettata jew akkużata b’delitt. Għal informazzjoni dwar reati minuri bħal reati tat-traffiku fit-triq, li ġeneralment jiġu ppenalizzati b’penali fissa, ara l- Iskeda informattiva 5.
Jekk inti l-vittma ta’ delitt, tista’ ssib informazzjoni sħiħa dwar id-drittijiet tiegħek hawnhekk.
Dan li ġej huwa sommarju tal-istadji normali fil-proċess kriminali.
1. Proċess ta’ tħejjija
Il-proċess ta’ tħejjija huwa l-ewwel stadju tal-proċess kriminali. Dan għandu żewġ partijiet:
Il-proċeduri tal-awtoritajiet responsabbli għall-proċess kriminali qabel il-bidu ta’ prosekuzzjoni kriminali, magħrufa bħala l-fażi ta’ eżami; u
L-istadju tal-investigazzjoni, il-parti tal-prosekuzzjoni kriminali mill-bidu tagħha sal-preżentazzjoni ta’ akkuża jew it-tmiem tagħha b’mod differenti (ara l- Iskeda informattiva 2) #Podstránka_2 .
2. Diskussjoni preliminari tal-akkuża
Matul id-diskussjoni preliminari, il-qorti teżamina jekk il-każ ġiex iċċarat sew fil-proċess ta' tħejjija u jekk l-akkuża tipprovdix bażi xierqa għal proċeduri ulterjuri. Din tiddeċiedi wkoll jekk il-qorti għandhiex ġurisdizzjoni biex tiddeċiedi dwar il-każ.
3. Il-proċess quddiem qorti kriminali
Din hija l-iktar parti importanti tal-proċess kriminali.Jiġu eżaminati l-provi u tittieħed deċiżjoni dwar il-każ. Matul dan l-istadju tal-proċess kriminali, il-konvenut(i) u kwalunkwe xhieda u l-vittma jew vittimi jiġu interrogati fil-qorti. Il-kawża hija pubblika, orali u ssir biċ-Ċek. Jekk ma titkellimx biċ-Ċek, għandek id-dritt għal interpretu.
4. Proċeduri ta’ appell
Il-konvenut, il-familja tiegħu, l-avukat, il-prosekutur pubbliku jew il-vittma għandhom id-dritt li jappellaw fi żmien 8 ijiem. Jekk isir appell, il-qorti tal-appell tirrevedi d-deċiżjoni tal-qorti tal-ewwel istanza.
Jekk jogħġbok osserva li l-Kummissjoni Ewropea ma għandha ebda rwol fil-proċeduri kriminali fl-Istati Membri u ma tistax tgħinek jekk ikollok ilment. F’dawn l-iskedi informattivi tista’ ssib informazzjoni dwar kif tippreżenta lment u lil min.
Kustodja
Deċiżjoni fil-proċess ta’ tħejjija, akkuża
Proċess ta’ tħejjija fil-qosor
3 – Id-drittijiet tiegħi waqt il-kawża
Kawża fil-qorti
Sentenzi; id-drittijiet tal-vittma
4 – Id-drittijiet tiegħi wara li l-qorti tagħti d-deċiżjoni tagħha
5 – Reati tat-traffiku u reati minuri oħrajn
Il-Ministeru tal-Ġustizzja Ċek
Il-Ministeru tal-Affarijiet Interni Ċek
L-Assoċjazzjoni tal-Avukati Ċeki
Informazzjoni dwar id-Drittijiet tal-Bniedem